**ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 - Ενημερωτικό σημείωμα προγράμματος**

**Σας ενημερώνουμε ότι την Παρασκευή 10/12/2021, στις 24:00, στην ΕΡΤ2, καλεσμένος της Βίκυς Φλέσσα στην εκπομπή «ΣΤΑ ΑΚΡΑ» είναι ο συγγραφέας Γιώργος Καραμπελιάς.**

**Επίσης, σας ενημερώνουμε ότι από αύριο Παρασκευή 10/12/2021 μέχρι την Παρασκευή 17/12/2021, στις 18:00, θα μεταδίδεται  τις καθημερινές -σε επανάληψη- η ξένη σειρά «Η ΛΟΡΑ ΣΤΗΝ ΠΟΛΗ» (LARK RISE TO CANDLEFORD) – Β΄ ΚΥΚΛΟΣ  Κ8 GR live streaming & διαθέσιμο στο ERTFLIX**

**«Η ΛΟΡΑ ΣΤΗΝ ΠΟΛΗ» – Β΄ ΚΥΚΛΟΣ (Ε)**

**(LARK RISE TO CANDLEFORD)**

**Δραματική σειρά εποχής, παραγωγής Αγγλίας 2008.**

**Δημιουργός:** Μπιλ Γκάλαγκερ.

**Παίζουν:** Τζούλια Σαγουάλα, Ολίβια Χάλιναν, Κλόντι Μπλάκλεϊ, Μπρένταν Κόιλ, Ντον Φρεντς, Λιζ Σμιθ, Μαρκ Χιπ, Μπεν Μάιλς, Ολίβια Γκραντ, Λίντα Μπάσετ, Καρλ Τζόνσον, Μάρθα Μέρντοχ, Σάρα Λανκασάιρ, Τόμας Ρις Τζόουνς, Σάντι Μακ Ντάιντ, Τζον Ντάγκλις, Ρούμπι Μπένταλ, Ματίλντα Ζίγκλερ, Βικτόρια Χάμιλτον, Όλιβερ Τζάκσον-Κοέν, Στίβεν Μάρκους.

***Ταξίδι στην εξοχή της Αγγλίας του 19ου αιώνα μέσα από τη ζωή μιας γυναίκας***

**Γενική υπόθεση:** Η σειρά παρακολουθεί τις σχέσεις δύο εντελώς διαφορετικών κοινοτήτων, του Lark Rise, ενός μικρού χωριού βγαλμένου από το παρελθόν και του Candleford, μιας μικρής εμπορικής πόλης που κάνει βήματα προς το μέλλον.

Μέσα από τα μάτια της νεαρής Λόρα, που έρχεται στην πόλη για να δουλέψει στο ταχυδρομείο, οι ζωές των κατοίκων αποτυπώνονται παράλληλα με αναταραχές, δυσκολίες και δυνατές ιστορίες που εκτυλίσσονται όσο η αναπόφευκτη αλλαγή πλησιάζει.

**ΠΑΡΑΣΚΕΥΗ 10/12/2021, στις 18:00**

**(Β΄ Κύκλος) – Επεισόδιο 1ο (ένα μόνο επεισόδιο, λόγω μεγάλης διάρκειας).**Ο δεύτερος κύκλος ξεκινάει με ένα συναρπαστικό παραμύθι που ενώνει το παρελθόν και το παρόν. Όταν η Ντόρκας και η Έμα θέλουν να δώσουν και οι δύο το ίδιο δώρο στη Λόρα για τα Χριστούγεννα, ένα παλιό οικογενειακό τραύμα ανοίγει και η Λόρα βρίσκεται διχασμένη ανάμεσα σε δύο μητέρες.

**ΔΕΥΤΕΡΑ 13/12/2021, στις 18:00**

**(Β΄ Κύκλος) – Επεισόδιο 2ο.**Ένας όμορφος ξένος, ο Τζέιμς Ντόουλαντ, έρχεται στο Candleford αποφασισμένος και προκαλεί την περιέργεια των κατοίκων. Όμως εκείνος έχει μάτια μόνο για την Ντόρκας. Για τις αδερφές Πρατ, είναι ο νέος ήρωας που θα κάνει γνωστό το Candleford, ανοίγοντας ένα νέο ξενοδοχείο. Όμως, δεν είναι όλοι τόσο χαρούμενοι με την έλευσή του.

**(Β΄ Κύκλος) – Επεισόδιο 3ο.**Η Ντόρκας, παλεύοντας με τα συναισθήματά της για την άφιξη του Τζέιμς, σκοπεύει να νικήσει τον «εκσυγχρονιστή» στις εκλογές.

Στην προσπάθειά της να κερδίσει, βρίσκεται στη μέση μιας μάχης για την απόδειξη των δικαιωμάτων των γυναικών στην πολιτική.

Την ίδια στιγμή στο Lark Rise, η καθημερινή εξασφάλιση των απαραίτητων αγαθών αποδεικνύεται δύσκολη για τον Ρόμπερτ και την Έμα.

**ΤΡΙΤΗ 14/12/2021, στις 18:00**

**(Β΄ Κύκλος) – Επεισόδιο  4ο.**Οι κάτοικοι του Lark Rise και του Candleford βιώνουν όλο και περισσότερες αλλαγές. Όταν ένα ατύχημα συμβαίνει στο μονοπάτι των περιοχών, η Ντόρκας και ο Τζέιμς συγκρούονται ξανά. Ο θάνατος του Ρέβερεντ Έλισον ενώνει τις δύο κοινότητες, όμως μέσα στη γενικότερη θλίψη η κυρία Έλισον βρίσκεται αντιμέτωπη με τον αδερφό της Τζορτζ κι ένα παρελθόν που θα ήθελε να ξεχάσει.

**(Β΄ Κύκλος) – Επεισόδιο 5ο.**Η Άνι πυροδοτεί συναισθήματα για τις μέρες που πέρασαν και για αγάπες που δεν ήρθαν. Με την Έμα να νιώθει τη δυσκολία του βιοπορισμού της οικογένειάς της, η Ντόρκας θέλει να βοηθήσει, αγνοώντας τις συνέπειες της γενναιοδωρίας της.

**ΤΕΤΑΡΤΗ 15/12/2021, στις 18:00**

**(Β΄ Κύκλος) – Επεισόδιο 6ο.**Όταν ξαφνικά η Ντόρκας αρρωσταίνει, η Λόρα βρίσκεται αντιμέτωπη με περισσότερα από ένα προβλήματα. Με το Lark Rise και το Candleford να σπεύδουν για να δείξουν τη στήριξή τους για τον καινούργιο ρόλο της Λόρα στο ταχυδρομείο, σύντομα η ίδια βρίσκεται υπό πίεση και προβληματίζεται όταν ανώνυμα γράμματα αρχίζουν να καταφτάνουν.

**(Β΄ Κύκλος) – Επεισόδιο 7ο.**Ο Ρόμπερτ και η Έμα Τίμινς χαίρονται, καθώς ο Ρόμπερτ ολοκληρώνει τη δουλειά του για το ρολόι της πόλης που χρηματοδοτεί ο Τζέιμς και η μέρα πληρωμής αποτελεί επιβράβευση γι’ αυτόν και την οικογένειά του.

Όμως, η θλίψη έρχεται απρόσμενα όταν ο Ρόμπερτ ανακαλύπτει ότι έχει χάσει τα πολύτιμα εργαλεία του και ταυτόχρονα, τα μέσα για να συντηρήσει την οικογένειά του.

**ΠΕΜΠΤΗ 16/12/2021, στις 18:00**

**(Β΄ Κύκλος) – Επεισόδιο  8ο.**Οι σχέσεις των ανθρώπων δοκιμάζονται στο Lark Rise και στο Candleford, όταν συγγενείς και φίλοι φτάνουν και σε μερικές περιπτώσεις δεν είναι αυτοί που φαίνονται. Μερικοί έχουν ραγισμένη την καρδιά τους και άλλοι είναι ευτυχισμένοι. Όμως το αληθινό δέσιμο της κοινότητας είναι που τους κρατάει όλους ενωμένους.

**(Β΄ Κύκλος) – Επεισόδιο  9ο.**Μια ελκυστική, νεαρή εργαζόμενη στη συλλογή γάλατος, η Ναν, ενδιαφέρεται για τον Αλφ. Όμως αυτή η εκκολαπτόμενη αγάπη ίσως απειλείται από μια έχθρα μεταξύ του Lark Rise και του Φόρντλοου που κρατάει τρεις γενιές.

Τα πράγματα χειροτερεύουν όταν κάποιος κλέβει τις μέλισσες της Κουίνι και ο Τουίστερ είναι πεπεισμένος ότι η οικογένεια και οι γείτονες της Ναν είναι αυτοί που έχουν προβεί σε μια τέτοια πράξη.

**ΠΑΡΑΣΚΕΥΗ 17/12/2021, στις 18:00**

**(Β΄ Κύκλος) – Επεισόδιο 10ο.**Καθώς πλησιάζει η εκδήλωση του Χάρβεστ, ο Πάτερσον βλέπει τη γυναίκα του να «μιλάει στο κρεβάτι της», επηρεασμένη από μια περίεργη ασθένεια.

Όμως αυτή τη χρονιά τα πράγματα είναι διαφορετικά. Του δίνει την άδεια να ψάξει για νέα σύζυγο. Ο Πάτερσον δεν προτίθεται να κάνει κάτι τέτοιο, μέχρι που η Πρατ, που αντιμετωπίζει σοβαρό κίνδυνο, κάνει την καρδιά του να χτυπά δυνατά.

**(Β΄ Κύκλος) – Επεισόδιο 11ο.**Μια ξαφνική καταιγίδα αποκαλύπτει μια μυστική ερωτική σχέση, αλλά κάνει δυσανάγνωστη και τη διεύθυνση σε ένα γράμμα.

Όταν η Ντόρκας αναζητεί την ταυτότητα του παραλήπτη του γράμματος, αποκαλύπτει ένα ακόμη μυστικό. Ένα παιδί, κρυφό, ακόμη και από τον ίδιο του τον πατέρα.